Lav et referat af nedenstående tekst:

Tekst:
Har du købt Herregriller med bacon fra Lidl inden for de seneste dage? Så risikerer du, at der er salmonella i. Danish Crown har nemlig meldt ud, at de trækker et mindre parti tilbage fra to Lidl-distributionscentre, da der er fundet salmonella i en stikprøve fra samme produktion. Grillpølserne har varenummer 31288483 og indeholder 360 gram. De er pakket den 30. juni 2015 med sidste anvendelsesdato den 6. juli 2015. Tilbagetrækningen sker af hensyn til, hvis forbrugere stadig skulle have varen liggende. - Hvis man har Herregriller fra dette parti liggende i sin fryser, skal man kassere produktet eller henvende sig i butikken, hvor man vil få beløbet refunderet, siger kommunikationsdirektør ved Danish Crown Anne Villemoes.

Referat:
Danish Crown har fundet salmonella i en stikprøve på grillpølser med bacon.